tmilcjeРешение на Общия съд (трети състав) от 5 октомври 2016 г. — European Children’s Fashion Association и Instituto de Economía Pública/EACEA

(Дело T‑724/14)

„Арбитражна клауза — Договор за финансиране, сключен по програмата за действие „Lifelong Learning (2007—2013)“ — Проект „Brand & Merchandising manager for SMEs in the childrens’ product sector“ — Жалба за отмяна — Необжалваем акт — Акт, който е част от чисто договорно правоотношение и е неотделим от него — Недопустимост — Недопустими разходи — Възстановяване на изплатените суми — Доклад за одит“

1. Съдебно производство — Правно основание на жалба — Избор, който следва да направи жалбоподателят, а не съдът на Съюза (вж. т. 30)

2. Жалба за отмяна — Жалба, която всъщност се отнася до спор с договорен характер — Отмяна на писмо за предварително уведомяване и на дебитно известие, издадени от Изпълнителната агенция за образование, аудиовизия и култура (EACEA) — Липса на компетентност на съда на Съюза — Недопустимост (членове 263 ДФЕС, 272 ДФЕС и 288 ДФЕС) (вж. т. 33—37)

3. Право на Европейския съюз — Принципи — Право на защита — Прилагане към административните процедури, започнати от институция или орган на Съюза — Обхват — Прилагане в процедура по събиране на договорни вземания, насочена към получател на европейски средства — Изключване — Граници — Спазване на принципа на състезателност в рамките на одитна процедура (член 272 ДФЕС) (вж. т. 48)

4. Съдебно производство — Жалба в първоинстанционно производство — Изисквания за форма — Кратко изложение на посочените основания — Абстрактно излагане — Недопустимост — Позоваване на приложенията в тяхната цялост — Недопустимост (член 21, първа алинея и член 53, първа алинея от Статута на Съда; член 76, буква г) от Процедурния правилник на Общия съд) (вж. т. 62 и 104)

5. Съдебно производство — Сезиране на Общия съд на основание арбитражна клауза — Основания — Липса или непълнота на мотивите — Негодно основание — Отхвърляне (членове 272 ДФЕС и 296 ДФЕС) (вж. т. 69)

6. Право на Европейския съюз — Принципи — Пропорционалност — Обхват — Спазване от институциите на Съюза, що се отнася до актовете, които се вписват в договорна рамка (член 5, параграф 4 ДЕС) (вж. т. 73)

7. Съдебно производство — Сезиране на Общия съд на основание арбитражна клауза — Основания — Нарушение на принципа на защита на оправданите правни очаквания — Негодно основание — Отхвърляне (член 272 ДФЕС) (вж. т. 75—77)

8. Съдебно производство — Сезиране на Общия съд на основание арбитражна клауза — Основания — Злоупотреба с власт — Негодно основание — Отхвърляне (членове 263 ДФЕС и 272 ДФЕС) (вж. т. 78 и 79)

9. Бюджет на Европейския съюз — Финансова помощ от Съюза — Задължение на бенефициера да спазва условията за предоставяне на помощта — Финансиране, което покрива само действително направените разходи — Доказване на декларираните разходи — Липса — Недопустими разходи — Добро техническо изпълнение на проектите, които са предмет на финансова помощ от Съюза — Липса на последици (член 317 ДФЕС) (вж. т. 94 и 95)

10. Съдебно производство — Въвеждане на нови основания в хода на производството — Основание, повдигнато за първи път на етапа на репликата, което не представлява допълване на изложено по-рано основание — Недопустимост (член 76, буква г) и член 84, параграф 1 от Процедурния правилник на Общия съд) (вж. т. 110 и 112)

11. Съдебно производство — Сезиране на Общия съд на основание арбитражна клауза — Договор за предоставяне на финансова помощ от Съюза за осъществяването на проект в областта на образованието и обучението — Искане за назначаването на експерт с цел оправдаване на направените разходи — Отхвърляне — Тежест на доказване, която жалбоподателят носи по силата на договора за финансиране (член 272 ДФЕС; членове 68—70 от Процедурния правилник на Общия съд) (вж. т. 137)

Предмет

Главно искане по член 272 ДФЕС, а именно да бъде установено, че първият жалбоподател не е длъжен да възстанови сумата, която EACEA му е изплатила по силата на договора, сключен за изпълнението на проекта „Brand & Merchandising manager for SMEs in the childrens’ product sector“, и при условията на евентуалност, искане по член 263 ДФЕС да бъдат отменени, от една страна, писмото за предварително уведомяване на EACEA от 1 август 2014 г., с което първият жалбоподател е уведомен, че трябва да възстанови сумата от 82378,81 EUR в резултат на извършения одит по посочения проект, и от друга страна, дебитно известие № 3241401420, издадено от EACEA на 5 август 2014 г. за възстановяване на тази сума

Диспозитив

1) Отхвърля жалбата.